
גלות אפריקה

גירוש ה251-

ביום חמישי, ה19- באוקטובר 1944, בשעה 4:30 בבוקר, הקיפו את מחנה המעצר בלטרון כוחות צבא גדולים. בשעה 6:00 בבוקר הוצאו, לפי רשימה מוכנה מראש, 239 עצורים מן הצריפים, נכבלו בידיהם ולאחר שנעשה חיפוש על גופם, הובלו אל מחוץ למחנה. העצירים לא הורשו לקחת אתם דבר. כבולים זוגות זוגות הועלו על משאיות והשיירה, מלווה במכוניות משוריינות, עשתה את דרכה אל שדה התעופה בוילהלמה. שם הורדו מן המכוניות והצטרפו אל 12 עצורי כלא עכו שהגיעו לשדה שעה קודם לכן. 
ה251- סודרו ב12- קבוצות וכל קבוצה, מלווה במשמר מזוין, נועדה לאכלס מטוס אחד. כאשר היה ברור לעצירים כי עומדים לגרש אותם מן הארץ, הם פרצו בשירה אדירה של "התקווה". 12 המטוסים עשו דרכם לאסמרה, בירת אריתריאה, ולמחרת היום הועברו משדה התעופה אל תחנת גלותם הראשונה באפריקה - מחנה סמבל, ששכן שני קילומטר צפונה לאסמרה.
בעקבות גירושם של 251 העצירים, הוסיפה ממשלת המנדט לגרש מארץ ישראל עוד חשודים בהשתייכות למחתרת. בסך הכול גורשו מן הארץ עד סיום המנדט 439 עצירים.

היישוב הגיב באיפוק רב בהיוודע דבר הגירוש. הנהלת הסוכנות היהודית נתקפה באלם והוועד הלאומי הגיב במחאה שקטה. גם העיתונות העברית לא יצאה מגדרה ועיתון "דבר" כתב כי אם המחתרת אינה נכונה לסגת מדרכה הנפרדת "אל תתמה ואל תופתע אם תגובת היישוב תהיה דווקא זו ולא אחרת". יש לזכור כי כבר במאי 1944, כחצי שנה לפני הגירוש, החלה הסוכנות היהודית בשיתוף פעולה עם ממשלת המנדט בהסגרת אנשי המחתרת ובסיכול פעולות האצ"ל ולח"י. שמונה עשר יום לאחר גירוש ה251- זועזע היישוב בארץ מההתנקשות בחייו של הלורד מוין בקהיר, ושיתוף הפעולה עם הבולשת, "הסזון", נעשה גלוי ובקנה מידה גדול.
כרוז שפורסם על ידי האצ"ל לאחר הגירוש

מחנה סמבל באריתריאה

מחנה סמבל באריתריאה שימש בעבר מקום נופש לנוער פשיסטי איטלקי ותנאי המגורים בו לא היו גרועים מאשר במחנה המעצר בלטרון. למרות התנאים ומזג האוויר הנוח, סבלו העצירים בחודשים הראשונים בשל מחסור בלבוש ובחפצים אישיים אלמנטריים, הנחוצים לשימוש בחיי היום-יום וכן מחסור בספרים ותשמישי קדושה. ואם לא די בכל אלה, הרי כחודשיים לאחר הגיעם לסמבל, קוצצה מנת מזונם באופן ניכר. דומה כי הקיצוץ נבע ממחסור כללי במזון ששרר בעולם בימי המלחמה, אולם הדבר לא ניחם את העצירים, שפתחו בשביתת רעב חלקית. כעבור מספר שבועות הוגדלה מנת המזון והוחזרה לקדמותה.
ב21- בינואר 1945, שלושה חודשים לאחר שהעצירים הגיעו לאריתריאה, בוצעה הבריחה הראשונה ממחנה המעצר. נקודת התורפה הייתה מגרש הספורט מחוץ למחנה, שהיה פתוח לעצירים כל שעות היום, והיה ננעל בערב ונשאר ללא שמירה במשך הלילה. בפינת המגרש יצרו הגשמים תעלה, שהועמקה על-ידי העצירים. ביום הבריחה, שכבו שלושה עצירים (בנימין זרעוני XE "זרעוני:בנימין" , חגי לב XE "לב:חגי"  ושמעון שייבה XE "שייבה:שמעון" )  בתוך התעלה וחבריהם כיסו אחריהם. לאחר שהמגרש ננעל וירדה החשיכה, יצאו השלושה מ"קברם", טפסו על הגדרות ופנו לעבר אסמרה. את הלילה הראשון בילו בשדה ליד העיר ולמחרת היום עלו על אוטובוס וביקשו מן הנהג להורידם ליד בית-הכנסת (באסמרה הייתה קהילה יהודית שמנתה כחמישים משפחות יוצאות תימן). שם פגשו בחיים גמליאל XE "גמליאל:חיים" , שעזר להם בכסף ואף הסתירם בביתו. מטרתם של השלושה הייתה להגיע לאתיופיה. בקרבת הגבול בדק המשמר המקומי את זהות הנוסעים והשלושה נחשדו והועברו לידי השלטונות הבריטיים, אשר החזירום למחנה והענישום בחודש מעצר מבודד. 

שלושה ימים לאחר הבריחה (וללא כל קשר אתה) פונו העצירים ממחנה סמבל והוסעו כבולים לנמל מסאווה. שם הועלו על אנייה איטלקית ובתנאי צפיפות נוראים הועברו לקרתגו שבסודן.

מחנה המעצר בקרתגו שבסודן

מחנה המעצר בקרתגו שבסודן שכן בלב המדבר. מקום שתנאי האקלים בו קשים במיוחד. במחנה היה מחסור במים; מי השתייה, שהובאו בצמצום במכונית ממרחק של עשרות קילומטרים, חולקו במשורה. מי הברזים היו מלוחים ושימושם היה מוגבל. חרטום, העיר הקרובה בה שכן בית-החולים הצבאי, הייתה במרחק 600 קילומטר מן המחנה. בהשוואה לסמבל, הייתה השהייה בקרתגו בבחינת הרעה של ממש בתנאי המגורים, הסניטציה והאקלים. 
בנוסף לבעיית התזונה הירודה, התחיל המאבק על הבשר הכשר. כבר בתחילת נובמבר 1944 בוטלה אספקת הבשר הכשר שקנו רשויות המחנה אצל הקהילה היהודית באסמרה ובמקומו הוצעו שימורי בשר טרף שהיו מקובלים בצבא הבריטי. העצירים פתחו במאבק נגד הכנסת בשר טרף למחנה, שפגע קשה לא רק בציבור הדתי, אלא גם ברגשות הלאומיים של החילוניים. הדיו של המאבק הגיעו ארצה, והרבנות הראשית, בעזרת הוועד הלאומי, פעלו אצל הנציב העליון כדי שזה ישלח למחנה העצירים רב ושוחט. ב15- במרס הגיעו למחנה קרתגו הרב יעקב שרייבום XE "שרייבום:יעקב (הרב)"  והשוחט הרב רוזנברג XE "רוזנברג:(הרב)" . הם התגוררו מחוץ לגדרות המחנה והיו רשאים להיכנס ולצאת מן המחנה כאוות נפשם. שהותם מחוץ למחנה נוצלה על-ידי העצירים לקבלת אינפורמציה ויצירת קשר עם החוץ, שהיו חשובים לצורך הבריחות. ואכן גם ממחנה המעצר בקרתגו נעשו ניסיונות בריחה.
ב26- בספטמבר 1945 יצאו שלושה אנשי אצ"ל (יעקב יונדוף XE "יונדוף:יעקב" , יעקב מרידור XE "מרידור:יעקב"  ושמעון שייבה XE "שייבה:שמעון" ) את המחנה, כשהם חבויים בתוך מכלית שהביאה מים. הנהג, ששיתף פעולה לאחר שקיבל שוחד,  הביא את הבורחים סמוך לתחנת הרכבת והשאירם שם. את הלילה עשו בשדה ולמחרת עלו על הרכבת ונסעו לפורט סודן, שם התכוונו לשכור ספינה שתשיט אותם לעקבה. 
השלושה התחזו לקציני אינטליג'נס פולנים העובדים בשירות הבריטים. הם צוידו באקדחי עץ (שדמו להפליא לאקדחים אמיתיים) וכן בתעודות מזויפות שהוכנו עבורם. החברים במחנה נערכו כדי להסוות את בריחתם ולעכב את החיפוש אחריהם. כמקובל במחנה מעצר, נספרו בכל ערב כל העצורים. הספירה לא נערכה בכל הצריפים בעת ובעונה אחת, אלא בזה אחר זה. הפרשי הזמן בין הספירה במעונות השונים אפשרו לשלושה אנשים להספיק ולצאת ממעון שכבר נפקד ולהיפקד שנית במעונם של הבורחים. המעבר בין המעונות נעשה דרך החלונות שסורגיהם נוסרו באופן שניתן יהיה להרימם ולהחזירם למקומם מבלי שהדבר יורגש. הבורחים הגיעו, כמתוכנן, לפורט סודן ושלושה ימים שהו בבית-מלון ועסקו בחיפוש אחר כלי שיט שיוביל אותם לעקבה (היה ברשותם סכום כסף ניכר שהעבירה מפקדת האצ"ל למחנה). אלא שהם עוררו את חשדו של בעל המלון ונאלצו לחפש מקום מסתור אחר. הם ניסו להתקשר עם סוחר יהודי, אולם זה פחד להסתכן ולא היה מוכן להגיש להם עזרה. בלית ברירה החליטו השלושה לצאת לחרטום ברכבת. באחת התחנות עלו קצינים בריטים שהכירו את הבורחים וב26- בספטמבר, שישה ימים לאחר הבריחה, הם הוסגרו לשלטונות. 
חזרה למחנה סמבל באריתריאה
תשעה חודשים בילו העצורים בסודן, וב9- באוקטובר 1945 הם פונו ממחנה קרתגו וכעבור נסיעה של ארבעה ימים ברכבת ובמשאיות, הגיעו  חזרה למחנה סמבל. כעבור כחודשיים, הגיע לסמבל משלוח חדש של עצירים, 55 במספר, אשר שוכנו במחנה מיוחד, שהיה מרוחק כמה מאות מטרים ממחנה הוותיקים. ב17- בינואר 1946 התנהל ויכוח בין אחד העצירים, אליהו עזרא XE "עזרא:אליהו" , לבין הזקיף הסודני אשר ירה בעזרא ופצעו. הפצוע הושכב על מזרון והובא אל שער הכניסה כדי להעבירו אל תחנת העזרה הראשונה שמחוץ למחנה. משסירב המשמר לפתוח את השער החלו העצירים מכים בשער, ואז ניתכה עליהם אש חזקה מכול עבר. מן היריות נהרגו שניים, אליהו עזרא XE "עזרא:אליהו"  ושאול הגלילי XE "הגלילי:שאול" , ו12- נפצעו. רק לאחר היריות נפתח השער. קצין הרפואה וכמה חובשים מיהרו לעזרת הפצועים ולאחר שהגישו להם עזרה ראשונה, הועברו לבית-חולים צבאי. שני ההרוגים הובאו לקבורה בבית-העלמין של הקהילה היהודית באסמרה. התקרית גרמה לסערת רוחות בקרב העצירים, שדרשו הקמת ועדת חקירה חיצונית שתבדוק את אשר קרה. היישוב בארץ, שהיה מלוכד באותם ימים במסגרת "תנועת המרי העברי", היה כמרקחה. שלא כבעבר, הייתה העיתונות העברית אחידה בדרישה לחקור את הרצח ולהחזיר את העצירים ארצה. האצ"ל וכן לח"י נמנעו ממעשה נקם כדי שלא לפגוע באחדותה של תנועת המרי העברי.
חודש ימים לאחר החזרה לסמבל, ב10- בנובמבר 1945, התקיימה בריחה של ארבעה עצירים (יעקב גורביץ XE "גורביץ:יעקב" , בנימין זרעוני XE "זרעוני:בנימין" , אליהו לנקין XE "לנקין:אליהו"  ורחמים מזרחי XE "מזרחי:רחמים" ), שניצלו  את קיומו של מגרש שהיה פתוח במשך היום ונעול ופנוי מזקיפים במשך הלילה. מטרת הארבעה הייתה למצוא דרכי מילוט ולסייע לבריחת קבוצה גדולה באמצעות מנהרה. 
חודשיים לאחר הבריחה, ב13- בינואר 1946, יצאו שניים מן הבורחים, גורביץ XE "גורביץ:יעקב"  וזרעוני XE "זרעוני:בנימין" , באוטובוס שנסע לאתיופיה. הם היו מחופשים לערביות רעולות פנים ומלווים ביהודי שהתגורר באסמרה ואשר התראה כגבר ערבי הנוסע עם שתי נשותיו. באחת מערי הספר של אתיופיה, נכנסו השלושה לבית-מלון למנוחה, אולם עוררו את חשדו של נער השירותים, אשר הזעיק את המשטרה. השלושה נעצרו ולאחר חקירה נתגלתה זהותם האמיתית. 
הבריטים ביקשו את שלטונות אתיופיה להסגיר את שני הבורחים, אולם נתקלו בהתנגדות. לאחר משא ומתן שנמשך כשבעה חודשים, הוסגרו לבסוף השניים והוחזרו למחנה סמבל.
שפר גורלו של אליהו לנקין XE "לנקין:אליהו" , שיצא במחצית יוני (כחצי שנה לאחר הבריחה) מאסמרה לאדיס אבבה, בירת אתיופיה. לאחר חמישה חודשי הרפתקאות נוספים, הגיע בטיסה לג'יבוטי וב7- בינואר 1947 הפליג באנייה צרפתית למרסי ומשם נסע לפריס. לנקין XE "לנקין:אליהו"  היה הבורח הראשון שהצליח להגיע לחוף מבטחים. רחמים מזרחי XE "מזרחי:רחמים"  נשאר באסמרה ועסק ביצירת התנאים לקליטתה של הקבוצה הגדולה שאמורה הייתה לברוח באמצעות מנהרה.

בריחת ה54-

חמישה חודשים עסקו העצירים בחפירת שתי מנהרות; האחת באורך 32 מטר והשנייה באורך 70 מטר. קוטרן של המנהרות היה 45 ס"מ, ממדים המספיקים לזחילת אדם. העבודה בוצעה בשלוש משמרות והשתתפו בה כשני שלישים מעצירי המחנה. את בעיית פיזור החול פתרו באריזתו בשקיות בד ופיזורו "בטיול בזוגות" במגרש הספורט. החפירה יצרה בעיות טכניות רבות, כמו: הכנסת חוט חשמל למאור, תמיכות למנוע התמוטטות, הכנסת אוויר ועוד. אולם הבעיה העיקרית הייתה הסוואת העבודה במנהרה מפני שומרי המחנה, שנהגו לערוך ביקורת שיגרתית בצריפים. העצירים הצליחו להתגבר על כל הבעיות האלה ובמוצאי שבת ה29- ביוני 1946 היה הכול מוכן למבצע. אותו ערב יצאו את המחנה 54 עצירים בשתי קבוצות: 30 איש במנהרה הגדולה ו24- איש במנהרה הקטנה. שתי הקבוצות יצאו מן המנהרות מצוידות במפות, מימיות, ילקוטי אוכל ועזרה ראשונה. הקבוצה הגדולה הייתה מחופשת במדי הצבא הבריטי (שנתפרו ע"י העצירים, תוך הקפדה על כל פרט ופרט, מסמלים ועד דרגות). "החיילים" השתלטו על אוטובוס איטלקי שהחזיר חיילים למחנה, ויצאו לכיוון הגבול האתיופי. תקלה במנוע אילצה את הבורחים להמשיך את דרכם ברגל, ולמחרת היום נתגלו על ידי כפריים מזוינים והוסגרו לידי השלטונות. הקבוצה השנייה, שיצאה בלבוש אזרחי, הצליחה להגיע לאסמרה ואנשיה השתכנו במקום-מחבוא שהוכן עבורם. במשך שלושה חודשים חיפשו הבורחים דרכי המשך, אולם כל הניסיונות לצאת את אסמרה עלו בתוהו. לבסוף ב24- בספטמבר הוקף מקום המחבוא על-ידי אנשי-ביטחון בריטיים ואחרוני הבורחים הוחזרו אחר כבוד למחנה המעצר. 
העצירים לא אמרו נואש, ונעשו עוד ניסיונות בריחה רבים, אולם רובם ככולם הסתיימו בכישלון. בעקבות הבריחות, שזרעו מבוכה של ממש בקרב פיקוד המחנה והמנהל הצבאי באריתריאה, החליטה הממשלה הבריטית להעביר את העצירים לקניה. 
מחנה המעצר בגילגיל, קניה
ב2- במרס 1947 פונו כל העצירים ממחנה סמבל, הועמסו על משאיות והועברו, כשהם כבולים ונתונים לשמירה קפדנית, לנמל מסאווה. שם הועלו על אנייה, ובתנאים קשים של חום וצפיפות נוראים, הפליגה האנייה לנמל מומבסה שבקניה. מן הנמל הוסעו העצירים כ20- שעות ברכבת "כלוב", עד שלבסוף הגיעו למענה המעצר בגילגיל. 
המחנה בגילגיל שימש בעבר בית-סוהר לחיילים שנידונו בפלילים ותנאי המגורים והסניטציה היו ברמה נמוכה ביותר. במעונות העצירים לא הותקנו חלונות, חוץ מאשנב קטן ומסורג שהיה קבוע מתחת לגג, ותעלות מי-השפכין היו פתוחות וחצו את המחנה לאורכו ולרוחבו. האקלים היה קשה והמקום שרץ יתושים. העצירים לא השלימו עם המצב וכשבועיים לאחר הגיעם למקום, פתחו בפעולות מרי; הם קרעו פתחים בקירות, ובאבנים שהוציאו מן הכתלים כיסו את תעלות הביוב. בעקבות פעולות המרי, הכניס מפקד המחנה שיפורים בתנאי העצירים, ובסופו של דבר הוכשר המחנה למגורי אדם. 
תקוות השלטונות הבריטיים כי ריחוק המחנה בגילגיל ימנע בריחות היו תקוות שווא. זמן קצר לאחר המעבר לגילגיל החלו העצירים בחפירת מנהרה ומאוחר יותר אף בוצעו בריחות.

מחנה המעצר בקניה

הבריחה האחרונה בוצעה ב29- במרס 1948. בשעת ערב זחלו שישה עצירים (יעקב מרידור XE "מרידור:יעקב" , נתן גרמט XE "גרמט:נתן" , ראובן פרנקו XE "פרנקו:ראובן"  ויעקב הלל XE "הלל:יעקב"  מהאצ"ל, וכן שלמה בן-שלמה XE "בן-שלמה:שלמה"  ודוד ינאי XE "ינאי:דוד"  מלח"י) במנהרה באורך של שמונים מטר ויצאו מן העבר השני של גדר המחנה. הם צעדו לעבר נקודת המפגש עם "וילסון" (אחד משני השליחים שהגיעו במיוחד מדרום-אפריקה כדי לעזור לבורחים) שהמתין להם במכונית שכורה. הם חצו את הגבול לאוגנדה בעזרת דרכונים שהובאו מדרום-אפריקה, ולאחר מנוחה קצרה, פנו לקונסול הבלגי וקיבלו, ללא קושי מיוחד, ויזה לקונגו הבלגית. משם המריאו השישה במטוס "סבנה" וכעבור יומיים נחתו בשלום בבריסל, בירת בלגיה. 
מעצר ממושך במקום נידח טומן בחובו סכנה של ניוון פיסי ונפשי. הבידוד, הריחוק מהמולדת וחוסר כל ידע לגבי מועד השחרור, עלולים היו לפגוע קשה בתיפקודם ובנפשם של הגולים. כדי להתגבר על בעיות אלה, החלו העצירים, כבר בימי הגלות הראשונים, בפעילות חברתית ותרבותית ענפה. הוקמה ספריה, אשר במחנה גילגיל מנתה כשלושת אלפים ספרים. הוצא עיתון יומי, שהיה אינפורמטיבי בעיקרו ומאוחר יותר הוצא גם כתב עת לדברי מחשבה וספרות. במחנה נערכו קורסים שונים וכן ניתנו הרצאות בספרות, מדעי הטבע ובבעיות השעה. רבים מבין העצירים למדו בהתכתבות עם מוסדות תיכוניים וגבוהים, רובם מוסדות בריטיים, במקצועות כמו: כלכלה, משפטים, ראיית-חשבון ואף אדריכלות ומכונאות. בנוסף לעיסוק העיוני, נערכה במחנה פעילות ספורטיבית ענפה. אלא שכל אלה לא כיפרו על עצם המעצר במחנה רחוק כל כך מן הבית. באחד ממכתביו, תיאר אריה בן-אליעזר XE "בן-אליעזר:אריה"  (חבר מפקדת האצ"ל לפני מעצרו) את הפעילות התרבותית והחברתית במחנה, וסיים בדברים הבאים:
[...]

מן הפעילויות הענפות המוזכרות במכתבי אתה יכול לקבל את הרושם שאנו חיים בגן-עדן. למרות זאת, אני מתפלל לשוכן במרומים שיטיב אתי וישלח לי את חווה, כדי שאוכל לחטוא ולהיגרש מגן-העדן.

בבוקר ה12- ביולי 1948 נסתיימה הדרמה של גלות אפריקה, כאשר ספינת הגירוש הבריטית "אושן ויגור"  ועליה 262 גולים, הגיעה למים הטריטוריאליים של מדינת ישראל. לקראת הגולים יצאה מנמל תל-אביב ספינה של חיל-הים, ממנה בקע קולו של רב החובל מילה ברנר XE "ברנר:מילה" : 
"כאן רב החובל של אניית חיל-הים, 

          ברוכים הבאים!

נשלחנו לקדם בברכה את הגולים השבים למולדת. 

מעתה הנכם אזרחים חופשים של מדינת ישראל".  
בן-אליעזר: אריה, 108

בן-שלמה: שלמה, 107

ברנר: מילה, 108

גורביץ: יעקב, 104, 105

גמליאל: חיים, 103

גרמט: נתן, 107

הגלילי: שאול, 104

הלל: יעקב, 107

זרעוני: בנימין, 103, 104, 105

יונדוף: יעקב, 104

ינאי: דוד, 107

לב: חגי, 103

לנקין: אליהו, 104, 105

מזרחי: רחמים, 104, 105

מרידור: יעקב, 104, 107

עזרא: אליהו, 104

פרנקו: ראובן, 107

רוזנברג: (הרב), 103

שייבה: שמעון, 103, 104

שרייבום: יעקב (הרב), 103

נתן-ניקו גרמט ("שמשון")


נולד ב1916- בסין ועלה ארצה כבית"רי ב1936-. 


בוגר פלוגות הגיוס של בית"ר.


בפרעות הדמים 1939-1936 פעל בשורות האצ"ל נגד הפורעים הערבים. כן לקח חלק בהעלתם לחוף של מעפילי "אף על פי". השתתף בפעולות הארגון נגד השלטון הבריטי בארץ, נעצר בשנת 1944, ונשלח לגלות אפריקה. במרס 1948 הצליח, יחד עם כמה מחבריו, לברוח ממחנה המעצר בקניה והגיע כעבור כשבוע לפריס.


חזר ארצה באנייה "אלטלנה", ב20- ביוני 1948.


עבר לירושלים ונתמנה מפקד גדוד האצ"ל בעיר.











יעקב הלל ("אשר")


נולד באוקטובר 1913 בפולין ובגיל 14 הצטרף לבית"ר. 


ב1935- עלה ארצה ושירת בפלוגת בית"ר בהרצליה ובפתח-תקוה. כעבור שנה הצטרף לאצ"ל והשתתף בפעולות התגובה נגד הערבים. 


ב1938- נעצר לחודשיים, לאחר שהשתתף בהפגנה נגד תלייתו של שלמה בן-יוסף. 


ב1941- נעצר שוב והוחזק במחנות המעצר בעתלית, מזרע ולטרון במשך שנתיים ימים.


אחרי ששוחרר, השתתף בפעולות הראשונות של המרד בשלטון הבריטי בארץ: פיצוץ משרדי מס-הכנסה בחיפה, וכן פיקד בהתקפה על מפקדת הבולשת המחוזית בחיפה.


בין תפקידיו: מפקד מחוז הדרום ולאחר מכן מפקד מחוז חיפה והצפון.


ב1- באפריל 1944 נעצר שוב ונכלא בעכו. הוגלה לאפריקה עם השילוח הראשון של 251 עצורים (19 באוקטובר 1944). הצליח לברוח, יחד עם כמה מחבריו, ממחנה המעצר בקניה ב29- במרס 1948 וכעבור כשבוע ימים הגיע במטוס לפריס.


בצרפת עזר בארגון הפלגת האנייה "אלטלנה".

